
Kultuuriministeerium                                                                            11.10.2026 nr 1-5/12


Toomkiriku avariilise kontraforsi / tugipiida remondi taotlus


Sihtasutus Haapsalu ja Läänemaa Muuseumid palub Kultuuriministeeriumi täiendavalt toetada Linnusemuuseumi Toomkiriku avariilise kontraforsi remonti summas 49.400 eurot.
Ehituslikult on tegemist Toomkiriku välisnurgast eenduva, müüri toetuva massiivse tugipiidaga. 
Asukohalt jääb kontraforsi ehk tugipiida avariiline väliskülg kiriku portaali - peaukse vahetusse lähedusse, kirikusse viiva kõnnitee vastu ning on seotud linnuseõue, kiriku kontsertide ja teenistuste külastajateekonnaga. Kujunenud olukord on linnuse- ja kiriku külastajatele eluohtlik ning seetõttu on müüriesine piiratud 2025. aastast ajutise piirdeaiaga. 
Tööde esmane kalkulatsioon tõstuki vaatlusega andis avariilise olukorra likvideerimise maksumuseks 20.000 eurot, mille ministeerium ka sihtasutusele eraldas.
Tellingute paigaldamise käigus 2026. aasta septembris selgus, et varisemisohtlike müüritööde maht on esialgsest vaatlusest palju suurem. Täiendavalt fikseeriti lahtiste, varisemisohus müürikivide lõigud seinas kolmel erineval kõrgusel (vt. fotod 1-6).  
Tänase seisuga on kontraforsi ehk tugipiida välismüüri varisemisohtlikud kivid teisaldatud tellingutele ning on alustatud nende tagasi ladumisega. Kultuuriministeeriumi avariitööde toetusest on kulutatud 2500 eurot ettevalmistustöödeks (paigaldatud on tellingud) ning käesoleval ajal tehakse müüritöid summas 18.500 eurot.
Kontraforsi (tugipiida) kogu avariilise varinguohu likvideerimiseks on täiendavalt vajalik toetus summas 49.440 eurot (ilma Km-ta; vt. Tööde kalkulatsioon).   
Mõistame, et toetuse eraldamine võib ületada ministeeriumi võimalused. Samas aitab ka osaline tööde korvamine (nt 50% ulatuses) koheselt töid jätkata. Ka restaureerimisfirmaga on tööde võimaliku jätkamise osas eelnevalt kokku lepitud. Tööde lõpetamine jääks osalise toetuse korral 2027. aasta kevadesse. 

Lugupidamisega,

/allkirjastatud digitaalselt/

Anton Pärn

